pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงการจัดการขยะติดเชื้อจากโควิด-19 กำชับหน่วยงานที่เกี่ยวข้องบริหารจัดการกำจัดขยะติดเชื้ออย่างมีประสิทธิภาพ เพื่อความปลอดภัยของประชาชน
วันพฤหัสบดีที่ 31 มีนาคม 2565
โฆษกรัฐบาลเผย "นายกฯ"  ห่วงการจัดการขยะติดเชื้อจากโควิด-19 กําชับหน่วยงานที่เกี่ยวข้องบริหารจัดการกําจัดขยะติดเชื้ออย่างมีประสิทธิภาพ เพื่อความปลอดภัยของประชาชน
โฆษกรัฐบาลเผย "นายกฯ"  ห่วงการจัดการขยะติดเชื้อจากโควิด-19 กําชับหน่วยงานที่เกี่ยวข้องบริหารจัดการกําจัดขยะติดเชื้ออย่างมีประสิทธิภาพ เพื่อความปลอดภัยของประชาชน
วันนี้ (31 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงการบริหารจัดการขยะจัดการขยะมูลฝอยติดเชื้อจากเชื้อไวรัสโคโรนา 2019 (โควิด-19) โดยเฉพาะขยะที่ปนเปื้อนสารคัดหลั่งทั้งน้ํามูก เสมหะ น้ําลาย หรือเลือด ขยะจากหน้ากากอนามัย ขยะจากชุดตรวจ ATK ซึ่งขยะดังกล่าวมีจํานวนมาก เนื่องจากปัจจุบันจํานวนผู้ติดเชื้อไวรัสโควิด-19 ในไทยยังคงสูงอยู่ ซึ่งการทิ้งขยะติดเชื้อเหล่านี้ ไม่สามารถทิ้งรวมกับขยะทั่วไปได้ เพราะจะเพิ่มความเสี่ยงในการแพร่เชื้อต่อเจ้าหน้าที่จัดการขยะหรือเจ้าหน้าที่ที่มาเก็บขยะได้ จึงกําชับให้หน่วยงานที่มีหน้าที่จัดการขยะมูลฝอยติดเชื้อฯทั้งในส่วนกลาง กรุงเทพมหานคร ปริมณฑล และทุกจังหวัด ให้ดําเนินการอย่างมีประสิทธิภาพ ขณะเดียวกันก็ขอให้กระทรวงสาธารณสุขเน้นประชาสัมพันธ์ ให้ความรู้ผู้ป่วยโควิด -19 ที่รักษาตัวแบบ Home isolation ในการแยกประเภทขยะอย่างเคร่งครัด เช่นมีการติดป้ายทําสัญลักษณ์บนถุงทุกครั้ง เพื่อเจ้าหน้าที่จัดเก็บขยะจะได้ทราบและป้องกันตนเองได้อย่างปลอดภัยมากขึ้น
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ (31 มีนาคม 2565) พบมีผู้ติดเชื้อรายใหม่ รวม 27,560 ราย จําแนกเป็น ผู้ป่วยจากในประเทศ 27,499 ราย และผู้ป่วยมาจากต่างประเทศ 61 ราย รวมผู้ป่วยสะสมอยู่ที่ 1,404,912 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 25,077 ราย ทําให้หายป่วยสะสม อยู่ที่ 1,187,953 ราย (ตั้งแต่ 1 มกราคม 2565) โดยมีผู้ป่วยกําลังรักษา 246,770 ราย และเสียชีวิต 85 ราย. ทั้งนี้มีจํานวนผู้ป่วยปอดอักเสบรักษาตัวอยู่ในโรงพยาบาล 1,808 ราย เฉลี่ยจังหวัดละ 23 ราย อัตราครองเตียง ร้อยละ 29.5
---------
รัฐบาลไทย-ข่าวทำเนียบรัฐบาล-กรมทางหลวงชนบท กระทรวงคมนาคม คุมเข้มแคมป์คนงานโครงการก่อสร้าง ป้องกันการแพร่ระบาดของเชื้อไวรัส COVID-19 อย่างต่อเนื่อง
วันศุกร์ที่ 18 มิถุนายน 2564
กรมทางหลวงชนบท กระทรวงคมนาคม คุมเข้มแคมป์คนงานโครงการก่อสร้าง ป้องกันการแพร่ระบาดของเชื้อไวรัส COVID-19 อย่างต่อเนื่อง
บริเวณสํานักงานโครงการก่อสร้างและแคมป์ที่พักคนงาน โครงการก่อสร้างสะพานข้ามคลองตํามะลัง อําเภอเมือง จังหวัดสตูล
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินมาตรการเฝ้าระวังและป้องกันเชื้อไวรัส COVID-19 อย่างเข้มงวด บริเวณสํานักงานโครงการก่อสร้างและแคมป์ที่พักคนงาน โครงการก่อสร้างสะพานข้ามคลองตํามะลัง อําเภอเมือง จังหวัดสตูล โดยขอให้ผู้รับจ้างปฏิบัติตามมาตรการป้องกันอย่างเคร่งครัด ซึ่งต้องทําการตรวจวัดอุณหภูมิร่างกายก่อนเข้าปฏิบัติงาน การเว้นระยะห่างระหว่างบุคคล รวมทั้งการทําความสะอาดฆ่าเชื้อภายในสํานักงานและแคมป์คนงาน เพื่อป้องกันการแพร่ระบาด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบทที่ได้เน้นย้ําในเรื่องมาตรการป้องกันการแพร่ระบาดของโรคติดเชื้อไวรัส COVID-19 ในแคมป์คนงานก่อสร้างทุกโครงการ
ทั้งนี้นายไชยยศ สว่างจันทร์ สวัสดิการและคุ้มครองแรงงานจังหวัดสตูล พร้อมด้วยนางอรนุช นรารักษ์ หัวหน้ากลุ่มงานควบคุมโรคติดต่อ สํานักงานสาธารณสุขจังหวัดสตูล และคณะ ได้ลงพื้นที่บริเวณแคมป์ที่พักคนงานของโครงการก่อสร้างสะพานข้ามคลองตํามะลัง อําเภอเมือง จังหวัดสตูล เพื่อติดตามมาตรการการเฝ้าระวังการแพร่ระบาดด้วย โดยในแคมป์คนงานก่อสร้างดังกล่าวมีคนงานจํานวน 41 คน ไม่พบผู้ติดเชื้อ
รัฐบาลไทย-ข่าวทำเนียบรัฐบาล-สธ. ร่วมกับกรมธนารักษ์ บ.ธนารักษ์พัฒนาสินทรัพย์ สร้างอาคารที่พักอาศัยบุคลากรสาธารณสุขทั่วประเทศ
วันอังคารที่ 4 มกราคม 2565
สธ. ร่วมกับกรมธนารักษ์ บ.ธนารักษ์พัฒนาสินทรัพย์ สร้างอาคารที่พักอาศัยบุคลากรสาธารณสุขทั่วประเทศ
กระทรวงสาธารณสุข กรมธนารักษ์ กระทรวงการคลัง และบริษัทธนารักษ์พัฒนาสินทรัพย์ จํากัด ลงนามบันทึกข้อตกลงความร่วมมือ โครงการก่อสร้างอาคารที่พักอาศัยบุคลากรสาธารณสุข และอาคารบริการอื่น ๆ บนที่ดินของรัฐ เพื่อบรรเทาความเดือดร้อน สร้างขวัญและกําลังใจแก่บุคลากร
กระทรวงสาธารณสุข กรมธนารักษ์ กระทรวงการคลัง และบริษัทธนารักษ์พัฒนาสินทรัพย์ จํากัด ลงนามบันทึกข้อตกลงความร่วมมือ โครงการก่อสร้างอาคารที่พักอาศัยบุคลากรสาธารณสุข และอาคารบริการอื่น ๆ บนที่ดินของรัฐ เพื่อบรรเทาความเดือดร้อน สร้างขวัญและกําลังใจแก่บุคลากรสังกัดสํานักงานปลัดกระทรวงสาธารณสุขส่วนภูมิภาค
วันนี้ (4 มกราคม 2565) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายประภาศ คงเอียด อธิบดีกรมธนารักษ์ นายนาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) ลงนามบันทึกข้อตกลงความร่วมมือ “โครงการก่อสร้างอาคารที่พักอาศัยบุคลากรสาธารณสุข และอาคารบริการอื่นๆ บนที่ดินของรัฐ” ระหว่างกระทรวงสาธารณสุข กรมธนารักษ์ และบริษัท ธนารักษ์พัฒนาสินทรัพย์ จํากัด
นายแพทย์เกียรติภูมิ กล่าวว่า กระทรวงสาธารณสุขเป็นหน่วยงานหลักในการจัดบริการด้านสาธารณสุขแก่ประชาชนทั่วประเทศ ให้สามารถเข้าถึงบริการด้านสุขภาพได้อย่างทั่วถึงเท่าเทียมและมีคุณภาพ โดยในช่วงสถานการณ์การแพร่ระบาดของโรคติดเชื้อไวรัสโคโรนา 2019 ที่ผ่านมา กระทรวงสาธารณสุขได้รับอนุมัติให้บรรจุบุคลากรสาธารณสุขเป็นข้าราชการ ตามมติคณะรัฐมนตรี จํานวน 21,338 ราย ซึ่งมีความจําเป็นที่ต้องพักอาศัยในพื้นที่ของหน่วยบริการ เพื่อความรวดเร็วในการระดมกําลังกรณีเกิดเหตุฉุกเฉิน กระทรวงสาธารณสุขจึงลงนามความร่วมมือกับกรมธนารักษ์ และบริษัท ธนารักษ์พัฒนาสินทรัพย์ จํากัด ดําเนินโครงการก่อสร้างอาคารที่พักอาศัยบุคลากรสาธารณสุข และอาคารบริการอื่นๆ บนที่ดินของรัฐ ในหน่วยงานสังกัดสํานักงานปลัดกระทรวงสาธารณสุขส่วนภูมิภาค เพื่อบรรเทาความเดือดร้อนเรื่องที่พักอาศัยและสร้างขวัญกําลังใจ รวมถึงความมั่นคงปลอดภัยในชีวิตและทรัพย์สินของบุคลากร
นายแพทย์เกียรติภูมิ กล่าวต่อว่า กระทรวงสาธารณสุขได้มอบหมายให้ บริษัท ธนารักษ์พัฒนาสินทรัพย์ จํากัดเป็นผู้ดําเนินการก่อสร้างโครงการ และกรมธนารักษ์ สนับสนุนให้เช่าที่ราชพัสดุ เพื่อทําการก่อสร้างอาคารที่พักอาศัย (บางส่วน) ในแปลงที่มีความเหมาะสม ระยะเวลาเช่า 30 ปี โดยจะร่วมกันศึกษาความเป็นไปได้(feasibility study) ในพื้นที่ทั่วประเทศ รวบรวมสรุปรายงาน และนําเสนอต่อคณะรัฐมนตรี เพื่อพิจารณาอนุมัติต่อไปหากโครงการนี้ดําเนินการสําเร็จ จะเป็นต้นแบบความร่วมมือของทั้ง 3 หน่วยงาน และสร้างขวัญกําลังใจให้บุคลากรกระทรวงสาธารณสุขอย่างมาก
************************************** 4 มกราคม 2565
รัฐบาลไทย-ข่าวทำเนียบรัฐบาล-รมต.นร. สั่งการ พศ. ตรวจสอบเมรุวัดต่างๆ หากพบปัญหาให้เร่งแก้ไข พร้อมสนับสนุนงบประมาณ ยืนยันวัดเป็นที่พึ่งของ ปชช.
วันเสาร์ที่ 24 กรกฎาคม 2564
รมต.นร. สั่งการ พศ. ตรวจสอบเมรุวัดต่างๆ หากพบปัญหาให้เร่งแก้ไข พร้อมสนับสนุนงบประมาณ ยืนยันวัดเป็นที่พึ่งของ ปชช.
รมต.นร.สั่งการ พศ. ตรวจสอบเมรุวัดต่างๆ หากพบปัญหาให้เร่งแก้ไข พร้อมสนับสนุนงบประมาณ ยืนยันวัดเป็นที่พึ่งของ ปชช.
นายอนุชา นาคาศัย รัฐมนตรีประจําสํานักนายกรัฐมนตรี มีความเป็นห่วงต่อกรณีที่มีกระแสสื่อโซเชียลมีเดียพูดถึงการทุบทําลายเมรุที่วัดบางน้ําชน เขตธนบุรี กรุงเทพมหานคร เนื่องจากเตาเผาศพชํารุดเสื่อมโทรม และเป็นอันตรายต่อประชาชน ซึ่งเป็นผลมาจากรองรับการเผาศพผู้ติดเชื้อโควิด-19 ได้สั่งการไปยังสํานักงานพระพุทธศาสนาแห่งชาติ เร่งตรวจสอบข้อเท็จจริงและดําเนินการให้ความช่วยเหลือแล้ว
โดยเจ้าหน้าที่กลุ่มคุ้มครองพระพุทธศนา สํานักงานพระพุทธศาสนาแห่งชาติ ได้ประสานไปยังพระครูภัทราวรานุสิฐ ผู้ช่วยเจ้าอาวาสวัดบางน้ําชน ทราบว่า เหตุเมรุระเบิดได้เกิดขึ้นตั้งแต่วันที่ 5 กรกฎาคม 2564 ซึ่งในภาพดังกล่าวที่สื่อนําเสนอไปเป็นการทําลายเมรุ เพื่อทําลายและจัดสร้างขึ้นมาใหม่ โดยทางวัดได้เจ้าภาพหลักในการจัดสร้างเมรุ ทั้งนี้ วัดได้เปิดโอกาสให้ประชาชนร่วมบริจาคตามศรัทธา ซึ่งการร่วมบุญสร้างเมรุนั้นเป็นสิ่งที่ดีในการเตือนสติตามคําสอน เรื่องของ เกิด แก่ เจ็บ ตาย และได้รับงบประมาณจากเงินบริจาคเพียงพอในการจัดสร้าง จึงไม่ได้แจ้งไปขอความช่วยเหลือไปยังสํานักงานพระพุทธศาสนาแห่งชาติ
พระครูภัทราวรานุสิฐ เปิดเผยว่า เมรุที่ใช้อยู่มีรอยร้าวเดิมอยู่แล้ว ยังไม่ได้ซ่อมแซม ขณะที่เตาเผาสร้างมาเป็นระยะเวลานาน ตั้งแต่ปี 2528 เตามีลักษณะเก่าและฐานชํารุด จนกระทั่งช่วงที่ผ่านมามีการเผาศพโควิดเยอะขึ้น ประกอบกับพายุฝน สร้างความเสียหายให้เมรุพังหล่น จึงได้หารือวิศวกร ได้รับคําแนะนําให้ทุบทําลายและสร้างขึ้นใหม่ดังที่ปรากฎในภาพข่าว ทั้งนี้ ทางวัดกําลังอยู่ระหว่างเร่งดําเนินการก่อสร้าง เพื่อให้สามารถใช้งานได้ทันในช่วงเดือนสิงหาคมนี้
รัฐมนตรีประจําสํานักนายกรัฐมนตรี กําชับ พศ. ตรวจสอบไปยังวัดต่าง ๆ หากวัดไหนต้องการงบประมาณในการซ่อมแซมเมรุ ขอให้เร่งสนับสนุนงบประมาณในการปรับปรุงซ่อมแซมก่อสร้างเมรุให้มีสภาพพร้อมใช้งาน ยืนยันวัดและพระสงฆ์เป็นองค์กรทางศาสนา ทํางานด้วยจิตอาสา เป็นที่พึ่งพิงของประชาชนในยามตกทุกข์ได้ยาก
..........................
รัฐบาลไทย-ข่าวทำเนียบรัฐบาล-ครม.เห็นชอบเพิ่มด่านศุลกากรสะเดา เป็นจุดนำผ่านน้ำมันปาล์มไป สปป.ลาว คุ้มเข้มลักลอบนำขายในประเทศ
วันจันทร์ที่ 30 พฤษภาคม 2565
ครม.เห็นชอบเพิ่มด่านศุลกากรสะเดา เป็นจุดนําผ่านน้ํามันปาล์มไป สปป.ลาว คุ้มเข้มลักลอบนําขายในประเทศ
ครม.เห็นชอบเพิ่มด่านศุลกากรสะเดา เป็นจุดนําผ่านน้ํามันปาล์มไป สปป.ลาว คุ้มเข้มลักลอบนําขายในประเทศ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 30 พฤษภาคม 2565 ว่า ตามที่สาธารณรัฐประชาธิปไตยประชาชนลาว (สปป.ลาว) ขอให้รัฐบาลไทยพิจารณาทบทวนการกําหนดด่านนําผ่านน้ํามันปาล์ม ซึ่งต้องนําผ่านด่านทางน้ําที่สํานักงานศุลกากรท่าเรือกรุงเทพเท่านั้น พร้อมทั้งขอให้ไทยออกหนังสือรับรองการนําผ่านน้ํามันปาล์ม เพื่อไปจําหน่ายภายใน สปป.ลาว
ดังนั้น เพื่อเป็นการอํานวยความสะดวกและรักษาความสัมพันธ์ระหว่างประเทศไทยกับ สปป.ลาว ครม.จึงมีมติอนุมัติร่างประกาศกระทรวงพาณิชย์ เรื่อง กําหนดให้น้ํามันปาล์มและแฟรกชันของน้ํามันปาล์มฯ (ฉบับที่ 2) พ.ศ. .... ตามที่กระทรวงพาณิชย์เสนอ ซึ่งมีสาระสําคัญเป็นการเพิ่มด่านนําผ่าน (ทางบก) คือ ด่านศุลกากรสะเดา จังหวัดสงขลา เป็นจุดเริ่มต้นนําผ่านมาจากมาเลเซีย ไปยังจุดสิ้นสุดที่ด่านศุลกากรหนองคาย เพื่อนําผ่านน้ํามันปาล์มและแฟรกชันของน้ํามันปาล์ม (เพื่อการบริโภคอย่างเดียว) ไปยัง สปป.ลาว ปริมาณไม่เกิน 5,000 ตันต่อปี โดยต้องมีหนังสือรับรองที่กระทรวงพาณิชย์เป็นผู้ออกให้ และผู้นําผ่านน้ํามันปาล์มฯ ต้องแจ้งให้กระทรวงพาณิชย์ทราบก่อนอย่างน้อย 1 เดือน
ทั้งนี้ เพื่อเป็นการป้องกันการรั่วไหลหรือตกหล่นภายในประเทศ จะมีการติดตามการขนส่งจากจุดเริ่มต้นนําผ่านไปถึงจุดปลายทาง หากพบว่ามีการลักลอบนําไปขายระหว่างการนําผ่าน จะมีการทบทวนมาตรการนี้โดยเร็วต่อไป
รัฐบาลไทย-ข่าวทำเนียบรัฐบาล-พม. เปิดเผยยอดกลุ่มเปราะบางกว่า 8 หมื่นคน ทั่วประเทศ ได้รับความช่วยเหลือแล้ว ทั้ง เด็ก คนพิการ ผู้สูงอายุ ที่เดือดร้อนจากโควิด-19
วันอังคารที่ 14 กันยายน 2564
พม. เปิดเผยยอดกลุ่มเปราะบางกว่า 8 หมื่นคน ทั่วประเทศ ได้รับความช่วยเหลือแล้ว  ทั้ง เด็ก  คนพิการ ผู้สูงอายุ ที่เดือดร้อนจากโควิด-19
พม. เปิดเผยยอดกลุ่มเปราะบางกว่า 8 หมื่นคน ทั่วประเทศ ได้รับความช่วยเหลือแล้ว ทั้ง เด็ก  คนพิการ ผู้สูงอายุ ที่เดือดร้อนจากโควิด-19
เมื่อวันที่ 8 ก.ย. 64 ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลําบากจากผลกระทบของการแพร่ระบาดของโควิด-19 โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 ที่ทํางานตลอด 24 ชั่วโมง และศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือกลุ่มเปราะบางไปยังหน่วยงานที่เกี่ยวข้องในระดับพื้นที่อย่างครอบคลุมและรวดเร็ว
นางพัชรี กล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 8 ก.ย. 64 กระทรวง พม. ได้ช่วยเหลือกลุ่มเปราะบางทั่วประเทศ รวมจํานวน 81,816 ราย โดยทํางานประสานความร่วมมือกับภาคีเครือข่ายทุกภาคส่วน รวมทั้งสื่อมวลชน แบ่งเป็นในพื้นที่ กทม. 10,064 ราย และส่วนภูมิภาค 71,752 ราย ประกอบด้วย 1) เด็กและเยาวชน 15,404 ราย 2) คนพิการ 17,693 ราย 3) ผู้สูงอายุ 11,688 ราย 4) ผู้ป่วยติดเตียงและป่วยเรื้อรัง 1,235 ราย 5) คนเร่ร่อนและคนไร้ที่พึ่ง 3,729 ราย 6) สตรีตั้งครรภ์ 141 ราย และ 7) ผู้ประสบปัญหาทางสังคมอื่นๆ 31,926 ราย สําหรับการช่วยเหลือกลุ่มเปราะบางตามภารกิจ กระทรวง พม. ได้ดําเนินการที่สําคัญ ดังนี้ 1. กระบวนการสังคมสงเคราะห์ ได้แก่ 1.1) การให้คําปรึกษา 25,376 ราย 1.2) ประสานส่งกลับภูมิลําเนา 531 ราย 1.3) ประสานส่งต่อ 3,759 ราย 1.4) การมอบเครื่องอุปโภคและบริโภค 242,503 ชุด และ 1.5) การช่วยเหลือเป็นเงิน 90,605,556 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 2,811 ราย 2.2) การรักษา 2,586 ราย 2.3) ฉีดวัคซีน 20,361 ราย และ 2.4) จัดหาที่พักชั่วคราวและศูนย์พักคอย 1,467 ราย
นางพัชรี กล่าวเพิ่มเติมว่า หากกลุ่มเปราะบางประสบปัญหาทางสังคมและได้รับความเดือดร้อนจากผลกระทบ
ของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
รัฐบาลไทย-ข่าวทำเนียบรัฐบาล-กทท. เปิดเผยผลการดำเนินงานรอบ 9 เดือน ปีงบประมาณ 2564 ตู้ผ่านท่าขยายตัวสูงขึ้นต่อเนื่อง
วันพุธที่ 15 กันยายน 2564
กทท. เปิดเผยผลการดําเนินงานรอบ 9 เดือน ปีงบประมาณ 2564 ตู้ผ่านท่าขยายตัวสูงขึ้นต่อเนื่อง
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย เปิดเผยถึงผลการดําเนินงานของการท่าเรือแห่งประเทศไทย (กทท.) ในการให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.)ในช่วงระยะเวลา 9 เดือน ประจําปีงบประมาณ 2564 (ตุลาคม 2563 - มิถุนายน 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 3,020 เที่ยว เพิ่มขึ้น 3.17% สินค้าผ่านท่า 16.199 ล้านตัน ลดลง 0.07% ตู้สินค้าผ่านท่า 1.098 ล้าน ที.อี.ยู. เพิ่มขึ้น 1.43%
ทลฉ. เรือเทียบท่า 7,167 เที่ยว ลดลง 6.26% สินค้าผ่านท่า 66.812 ล้านตัน เพิ่มขึ้น 2.26% ตู้สินค้าผ่านท่า 6.204 ล้าน ที.อี.ยู. เพิ่มขึ้น 6.94%
ทชส. เรือเทียบท่า 1,777 เที่ยว ลดลง 16.29% สินค้าผ่านท่า 76,230 ตัน ลดลง 45.09% ตู้สินค้าผ่านท่า 4,269 ที.อี.ยู. ลดลง 36.49%
ทชข. เรือเทียบท่า 4 เที่ยว ลดลง 97.24% สินค้าผ่านท่า 24 ตัน ลดลง 99.06%
ทรน.เรือเทียบท่า 183 เที่ยว ลดลง 7.10% สินค้าผ่านท่า 94,707 ตัน เพิ่มขึ้น 20.17% ตู้สินค้าผ่านท่า 3,044 ตู้ เพิ่มขึ้น 18.26%
ผลการดําเนินงานของ กทท. ในรอบ 9 เดือน (ตุลาคม 2563 - มิถุนายน 2564) มีเรือเทียบท่าที่ ทกท. และ ทลฉ. รวม 10,187 เที่ยว ลดลง 3.65% สินค้าผ่านท่า 83.011 ล้านตัน เพิ่มขึ้น 1.79% และตู้สินค้าผ่านท่า 7.301 ล้าน ที.อี.ยู. เพิ่มขึ้น 6.079% คิดเป็นกําไรสุทธิ 4,849 ล้านบาท กล่าวโดยสรุป คือ ผลการดําเนินงานของ กทท. มีทิศทางการฟื้นตัวดีขึ้นตามลําดับ โดยเฉพาะด้านการดําเนินงานให้บริการสินค้าและตู้สินค้าผ่านท่ามีอัตราสูงขึ้นเมื่อเทียบกับช่วงเดียวกันในปีที่ผ่านมาในขณะที่การให้บริการเที่ยวเรือลดลง เป็นผลมาจากขนาดเรือที่เข้าเทียบท่ามีขนาดใหญ่ขึ้นหรือมีการขนตู้สินค้าต่อลําเพิ่มมากขึ้น ทั้งนี้ การเติบโตของตู้สินค้าผ่านท่าที่ปรับตัวดีขึ้นเกิดจากอัตราการส่งออกของไทยที่เติบโตอย่างต่อเนื่อง โดยมีปัจจัยสนับสนุนที่สําคัญ อาทิ สถานการณ์เศรษฐกิจของประเทศคู่ค้าหลักสําคัญของไทยที่เริ่มฟื้นตัว ทั้งสหรัฐอเมริกา สหภาพยุโรป และสาธารณรัฐประชาชนจีน โดยเฉพาะเศรษฐกิจของสหรัฐอเมริกาที่ฟื้นตัวอย่างต่อเนื่อง ช่วยให้การจ้างงานเติบโตอยู่ในระดับที่น่าพอใจ ขณะที่การผ่อนคลายมาตรการล็อกดาวน์ในสหภาพยุโรปส่งผลให้ภาคงานบริการฟื้นตัวมากขึ้น
รัฐบาลไทย-ข่าวทำเนียบรัฐบาล-รมว.อว. ร่วมงาน Rock Thailand #3 Go Green & Clean Toward Sustainable Society ชูนโยบายโมเดลเศรษฐกิจ BCG เน้นการใช้เทคโนโลยีสีเขียว สู่สังคมคาร์บอนต่ำ
วันศุกร์ที่ 5 พฤศจิกายน 2564
รมว.อว. ร่วมงาน Rock Thailand #3 Go Green & Clean Toward Sustainable Society ชูนโยบายโมเดลเศรษฐกิจ BCG เน้นการใช้เทคโนโลยีสีเขียว สู่สังคมคาร์บอนต่ํา
รมว.อว. ร่วมงาน Rock Thailand #3 Go Green & Clean Toward Sustainable Society ชูนโยบายโมเดลเศรษฐกิจ BCG เน้นการใช้เทคโนโลยีสีเขียว สู่สังคมคาร์บอนต่ํา
เมื่อวันอังคารที่ 2 พฤศจิกายน 2564 ณ ห้องประชุม รมว.อว. ชั้น 2 อาคารพระจอมเกล้า ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)เข้าร่วมงาน Rock Thailand #3 Go Green & Clean Toward Sustainable Society และกล่าวปาฐกพิเศษในประเด็นนโยบายโมเดลเศรษฐกิจ BCG โดยเน้นในเรื่องการใช้เทคโนโลยีสีเขียว เพื่อนําไปสู่สังคมคาร์บอนต่ํา ผ่านระบบการประชุมออนไลน์
งาน Rock Thailand จัดโดยภาครัฐบาลญี่ปุ่น คือ สถานเอกอัครราชทูตญี่ปุ่นประจําประเทศไทย ร่วมกับ บริษัท เครือเจริญโภคภัณฑ์ จํากัด เพื่อเป็นเวทีให้บริษัท Start-Up สัญชาติญี่ปุ่น ได้มีโอกาสนําเสนอบริษัท ไอเดียหรือธุรกิจ (pitch) ต่อภาคเอกชน และหน่วยงานภาครัฐของไทย ในงานได้รับเกียรติจาก ฯพณฯ นายนะชิดะ คะสุยะ เอกอัครราชทูตญี่ปุ่นประจําประเทศไทย และนายศุภชัย เจียรวนนท์ ประธานกรรมการเครือเจริญโภคภัณฑ์ เป็นประธานกล่าวเปิดงาน ในปีนี้จัดขึ้นใน Theme : Go Green & Clean Toward Sustainable Society เพื่อให้สอดคล้องกับโมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (BCG Economy Model) ของไทยกับยุทธศาสตร์การเติบโตสีเขียว (Green Growth Strategy) ของญี่ปุ่น โดยมีนักธุรกิจสตาร์ทอัพชั้นนําจากญี่ปุ่น 6 แห่งที่มาร่วมงาน ส่วนใหญ่เป็นผู้ประกอบการรุ่นใหม่ที่สร้างสรรค์ด้านนวัตกรรมสีเขียว ได้แก่ บริษัท AC Biode บริษัท Epsilon บริษัท Polar Star Space บริษัท Regional Fish Institute, Ltd. บริษัท RESC และบริษัท Euglena Co., Ltd. มานําเสนอธุรกิจของตนเอง (Pitching) ต่อบริษัทชั้นนําขนาดใหญ่และพันธมิตรทางธุรกิจรวมไปถึงภาครัฐของไทย
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี ณ ลานจอดรถยนต์ระยะยาว โซน C ช่วงวันหยุดยาว วันพืชมงคลและวันหยุดชดเชยวันวิสาขบูชา ระหว่างวันที่ 12 – 17 พฤษภาคม นี้
วันอังคารที่ 10 พฤษภาคม 2565
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี ณ ลานจอดรถยนต์ระยะยาว โซน C ช่วงวันหยุดยาว วันพืชมงคลและวันหยุดชดเชยวันวิสาขบูชา ระหว่างวันที่ 12 – 17 พฤษภาคม นี้
...
ท่าอากาศยานสุวรรณภูมิ (ทสภ.) กระทรวงคมนาคม ได้ทําการยกเว้นอัตราค่าบริการจอดรถยนต์ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จํานวน 718 คัน ในช่วงวันหยุดยาว วันพืชมงคลและวันหยุดชดเชยวันวิสาขบูชา ระหว่างวันที่ 12 - 17 พฤษภาคม 2565 ตั้งแต่เวลา 00.01 ของวันพฤหัสบดีที่ 12 พฤษภาคม 2565 ถึงเวลา 24.00 น. ของวันอังคารที่ 17 พฤษภาคม 2565 รวม 6 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ – ส่งเพื่ออํานวยความสะดวกแก่ผู้โดยสาร ระหว่างลานจอดรถยนต์ระยะยาวโซน C และอาคารผู้โดยสาร ทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถยนต์ระยะยาวโซน C และแวะจอดรับ - ส่งตามจุดต่างๆ ก่อนจะไปจอดที่อาคารผู้โดยสารตรงชั้น 1 ประตู 3 และ ประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาวโซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสาร ผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัดภายใต้แนวคิดการเดินทางวิถีใหม่ (Transport New Normal) ตามมาตรการด้านสาธารณสุข COVID - Free Setting รวมถึงขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาสําหรับการเดินทางมายังท่าอากาศยาน ประมาณ 3 ชั่วโมง และเที่ยวบินภายในประเทศควรเผื่อเวลาเดินทางประมาณ 2 ชั่วโมง ก่อนเที่ยวบินออก หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีมีข้อสั่งการเร่งรัดการเบิกจ่ายงบประมาณ ดูแลการฟื้นตัวเศรษฐกิจ
วันจันทร์ที่ 16 พฤษภาคม 2565
นายกรัฐมนตรีมีข้อสั่งการเร่งรัดการเบิกจ่ายงบประมาณ  ดูแลการฟื้นตัวเศรษฐกิจ
นายกรัฐมนตรีมีข้อสั่งการเร่งรัดการเบิกจ่ายงบประมาณ ดูแลการฟื้นตัวเศรษฐกิจ มอบรัฐมนตรีเจ้าสังกัดกํากับติดตาม หากพบรายการที่คาดว่าไม่สามารถดําเนินการได้ทันในปีงบให้ปรับแผนไปใช้จ่ายในโครงการแก้ไขปัญหาความยากจนของประชาชนเป็นลําดับแรก
วันที่ 16 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงบประมาณได้รายงานให้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงความคืบหน้าการเบิกจ่ายงบประมาณ ณ สิ้นไตรมาสที่2 ปีงบประมาณ 2565 (ต.ค.2564-มี.ค.2565) รวมระยะเวลา 6 เดือนมีการเบิกจ่ายแล้ว 1.59 ล้านล้านบาท คิดเป็นร้อยละ 51.40 ของงบประมาณทั้งหมด 3.1 ล้านล้านบาท สูงกว่าเป้าหมายร้อยละ 0.40 มีการก่อหนี้ผูกพันแล้ว 1.82 ล้านล้านบาท คิดเป็นร้อยละ 58.73 สูงกว่าเป้าหมายร้อยละ 2.49
ทั้งนี้ เฉพาะรายจ่ายด้านการลงทุนมีการเบิกจ่ายแล้ว 1.91 แสนล้านบาท คิดเป็นร้อยละ 31.48 ของวงเงินรายจ่ายลงทุนรวม 6.08 แสนล้านบาท สูงกว่าเป้าหมายร้อยละ 2.48 มีการก่อหนี้ผูกพันแล้ว 4.04 แสนล้านบาท คิดเป็นร้อยละ 66.43 สูงกว่าเป้าหมายร้อยละ 8.28
น.ส.ไตรศุลี กล่าวว่า การเบิกจ่ายงบประมาณในภาพรวมตลอดจนรายจ่ายเพื่อการลงทุนที่ดําเนินการได้เกินกว่าเป้าหมายนั้น มาจากนโยบายของนายกรัฐมนตรีที่เร่งรัดให้มีการเบิกจ่ายเพื่อให้เม็ดเงินเข้าสู่ระบบเศรษฐกิจ เนื่องจากเศรษฐกิจที่อยู่ในช่วงฟื้นตัวต้องการแรงสนับสนุนจากเม็ดเงินของภาครัฐ โดยนายกรัฐมนตรีได้มีข้อสั่งการตั้งแต่ต้นปีงบประมาณให้ทุกหน่วยงานจัดทําแผนปฏิบัติงานและแผนการใช้จ่ายและการก่อหนี้ผูกพันแต่ละไตรมาส
อย่างไรก็ตาม สํานักงบประมาณได้รายงานเพิ่มเติมว่า เฉพาะรายจ่ายลงทุนในปีงบประมาณ 2565 ทั้งสิ้น 112,163 รายการ วงเงินรวม 6.08 แสนล้านบาทนั้น ณ สิ้นไตรมาสที่2/65 มีรายการที่เข้าสู่กระบวนการจัดซื้อจัดจ้างแล้ว 80,727 รายการ วงเงินรวม 5.02 แสนล้านบาท คงเหลือสถานะไม่อยู่ในระบบจัดซื้อจัดจ้างภาครัฐ 31,436 รายการ วงเงิน 1.06 แสนล้าน ของ 568 หน่วยงาน ซึ่งในจํานวนนี้เป็นโครงการที่ยังไม่เข้าสู่กระบวนการจัดซื้อจัดจ้าง 4,374 รายการ วงเงิน 3.12 หมื่นล้านบาท
ดังนี้ นายกรัฐมนตรีได้มีข้อสั่งการให้ทุกหน่วยงานเร่งดําเนินการเบิกจ่ายงบประมาณการลงทุนให้แล้วเสร็จ พร้อมกับมอบหมายให้รัฐมนตรีเจ้าสังกัด หรือรัฐมนตรีที่กํากับดูแล มีการติดตาม เร่งรัด และประเมินผลการปฏิบัติงานและการใช้่จ่ายงบประมาณให้เป็นไปตามเป้าหมาย หากพบว่ารายการใดหมดความจําเป็นหรือคาดว่าจะไม่สามารถดําเนินการได้ทันในปีงบประมาณ ก็ให้พิจารณาปรับแผนปฏิบัติการและการใช้จ่ายไปดําเนินการแก้ไขปัญหาความยากจนของประชาชนเป็นอันดับแรกตามนโยบายสําคัญของรัฐบาล เพื่อเป็นกลไกการขจัดปัญหาความยากจน สอดคล้องกับสถานการณ์ข้อเท็จจริงและบริบทของแต่ละพื้นที่
.......................
รัฐบาลไทย-ข่าวทำเนียบรัฐบาล-บีโอไอร่วมแถลงข่าวจัดงาน SUBCON Thailand 2022
วันศุกร์ที่ 6 พฤษภาคม 2565
บีโอไอร่วมแถลงข่าวจัดงาน SUBCON Thailand 2022
บีโอไอร่วมแถลงข่าวจัดงาน SUBCON Thailand 2022
บีโอไอร่วมแถลงข่าวจัดงาน SUBCON Thailand 2022
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 3 จากขวา) ผนึกพันธมิตร อินฟอร์มา มาร์เก็ตส์ และสมาคมส่งเสริมการรับช่วงการผลิตไทย ร่วมแถลงข่าวจัดงาน SUBCON Thailand 2022 ที่สุดแห่งเวทีจับคู่ธุรกิจและงานแสดงชิ้นส่วนอุตสาหกรรม คาดว่าจะเกิดการจับคู่ธุรกิจกว่า 1,400 คู่ มูลค่ากว่า 5,000 ล้านบาท ปักหมุดไทยเป็นศูนย์กลางของการจัดซื้อและรับช่วงการผลิตชิ้นส่วนอุตสาหกรรมของอาเซียน จุดนัดพบสําหรับผู้ผลิตจากทั่วโลก โดยงานครั้งนี้จะจัดขึ้นระหว่างวันที่ 18 - 21 พฤษภาคม 2565 ณ ศูนย์นิทรรศการและการประชุมไบเทค บางนา สามารถติดตามข่าวสารความเคลื่อนไหวของการจัดงานได้ที่ www.subconthailand.com
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา เป็นประธานในพิธีแถลงข่าวการจัดงาน "มหกรรมไก่ทอดหาดใหญ่ 2022 และงาน Street Food Festival 2022"
วันอังคารที่ 28 มิถุนายน 2565
รมว.ท่องเที่ยวและกีฬา เป็นประธานในพิธีแถลงข่าวการจัดงาน "มหกรรมไก่ทอดหาดใหญ่ 2022 และงาน Street Food Festival 2022"
เมื่อพูดถึงอําเภอหาดใหญ่ สิ่งแรกที่คนทั่วไปจะต้องนึกถึงเป็นอันดับต้นๆ คือ "ไก่ทอด" จนมีคํากล่าวว่า "หากไม่ได้ลิ้มลองรสชาติไก่ทอดหาดใหญ่แสดงว่ายังมาไม่ถึง อําเภอหาดใหญ่" เป็นการสะท้อนถึงพลังของ "Soft power" ด้าน "อาหาร" ของอําเภอหาดใหญ่ จังหวัดสงขลา
วันที่ 24 มิถุนายน 2565 (15.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานในพิธีแถลงข่าวการจัดงาน "มหกรรมไก่ทอดหาดใหญ่ 2022 และงานStreet Food Festival2022" ซึ่งมีกําหนดจัดขึ้นระหว่างวันที่ 29 มิถุนายน ถึง วันที่ 3 กรกฎาคม 2565 นี้ ณ สวนหย่อมศุภสารรังสรรค์ (ตรงข้ามมูลนิธิท่งเซียเซี่ยงตึ้ง) อ.หาดใหญ่ จ.สงขลา มีวัตถุประสงค์เพื่อยกระดับคุณภาพไก่ทอดหาดใหญ่ให้เป็นอาหารเอกลักษณ์และตราประจําถิ่นของจังหวัดสงขลา และ เพื่อเป็นการบูรณาการร่วมกันของทุกภาคส่วนในการช่วยฟื้นฟูและกระตุ้นเศรษฐกิจของอําเภอหาดใหญ่และจังหวัดสงขลา ภายในงานจะมีบูธจําหน่ายสินค้ากว่า 100 บูธ โดยมี นายอําพล พงศ์สุวรรณ รองผู้ว่าราชการจังหวัดสงขลา,พล.ต.ท. สาคร ทองมุณี นายกเทศมนตรีนครหาดใหญ่,นายจรูญ แก้วมุกดากุล ท่องเที่ยวและกีพาจังหวัดสงขลา,นายธนวัตน์ พูนศิลป์ ประธานหอการค้าจังหวัดสงขลา หน่วยงานภาครัฐและเอกชนที่เกี่ยวข้อง เข้าร่วมแถลงข่าว ณ ห้องแกรนด์ คอนเวนชั่น ฮอลล์ บี ชั้น 8 โรงแรมลีการ์เด้นส์ พลาซ่า หาดใหญ่
รมว.ท่องเที่ยวและกีฬา กล่าวว่า เมื่อพูดถึงอําเภอหาดใหญ่ สิ่งแรกที่คนทั่วไปจะต้องนึกถึงเป็นอันดับต้นๆ คือ "ไก่ทอด" จนมีคํากล่าวว่า "หากไม่ได้ลิ้มลองรสชาติไก่ทอดหาดใหญ่แสดงว่ายังมาไม่ถึง อําเภอหาดใหญ่" เป็นการสะท้อนถึงพลังของ "Soft power"ด้าน "อาหาร" ของอําเภอหาดใหญ่ จังหวัดสงขลา ได้เป็นอย่างดียิ่ง "งานมหกรรมไก่ทอดหาดใหญ่ในครั้งนี้ จึงเป็นการดําเนินงานที่สอดรับกับนโยบายส่งเสริมวัฒนธรรม 5Fได้แก่Food (อาหาร), Film (ภาพยนตร์และวีดิทัศน์), Fashion (การ ออกแบบแฟชั่นไทย), Fighting (ศิลปะการป้องกันตัวแบบไทย) และFestival (เทศกาล ประเพณีไทย) ของรัฐบาล โดยชู "อัตลักษณ์อาหารท้องถิ่นของหาดใหญ่" มาช่วยขับเคลื่อนอุตสาหกรรมสร้างสรรค์ของจังหวัดให้เป็นที่รู้จักในวงกว้าง สร้างโอกาสและช่องทางใหม่ๆ ในการดึงรายได้เข้าสู่จังหวัด ต่อยอดศักยภาพทางด้านอาหารของจังหวัดสงขลาไปสู่การเป็นเมืองท่องเที่ยวเชิงอาหาร (Gastronomy Tourism)ต่อไป ซึ่งจะเป็นกลไกสําคัญในการขับเคลื่อนเศรษฐกิจของจังหวัดสงขลาและประเทศไทยโดยรวมในที่สุด" รมว.ท่องเที่ยวและกีฬา กล่าวทิ้งท้าย
โดยภายหลังจากการแถลงข่าวฯ รมว.ท่องเที่ยวและกีฬา ได้ให้ผู้จัดการบาสเกตบอลอาวุโสนานาชาติ เข้าพบเพื่อหารือ และ เสนอแนวทางในการจัดการแข่งขันบาสเกตบอลในระดับนานาชาติของประเทศไทยในอนาคตต่อไป
รัฐบาลไทย-ข่าวทำเนียบรัฐบาล-สธ.ขอประชาชนงดไปสถานที่เสี่ยง เลี่ยงรวมตัว ป้องกันติดเชื้อหลักหมื่นหลังแจ้งเตือนเป็นระดับ 4
วันพฤหัสบดีที่ 6 มกราคม 2565
สธ.ขอประชาชนงดไปสถานที่เสี่ยง เลี่ยงรวมตัว ป้องกันติดเชื้อหลักหมื่นหลังแจ้งเตือนเป็นระดับ 4
กระทรวงสาธารณสุขขอความร่วมมือป้องกันควบคุมโรคโควิด หลังแจ้งเตือนเป็นระดับ 4 ป้องกันไม่ให้ผู้ติดเชื้อสูงขึ้นจนถึงหลักหมื่นคน แนะงดไปสถานที่เสี่ยงที่ระบายอากาศไม่ดี งดดื่มสุราในร้าน เลี่ยงการรวมตัวจํานวนมาก เดินทางข้ามจังหวัดเท่าที่จําเป็น
กระทรวงสาธารณสุขขอความร่วมมือป้องกันควบคุมโรคโควิด หลังแจ้งเตือนเป็นระดับ 4 ป้องกันไม่ให้ผู้ติดเชื้อสูงขึ้นจนถึงหลักหมื่นคน แนะงดไปสถานที่เสี่ยงที่ระบายอากาศไม่ดี งดดื่มสุราในร้าน เลี่ยงการรวมตัวจํานวนมาก เดินทางข้ามจังหวัดเท่าที่จําเป็น งดเดินทางข้ามประเทศ ป้องกันตนเองสูงสุด และตรวจATKเป็นประจํา
วันนี้ (6 มกราคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.โอภาส การย์กวินพงศ์ อธิบดีกรมควบคุมโรค แถลงสถานการณ์โควิด 19 ว่า ขณะนี้การติดเชื้อโควิด 19ของประเทศไทยเพิ่มขึ้นมากเป็นไปตามคาดการณ์ หากไม่มีมาตรการหรือความร่วมมือของประชาชน อาจติดเชื้อรายวันเกินหมื่นคนในเร็ววันนี้ แต่การเสียชีวิตยังมีแนวโน้มลดลง ดังนั้น แม้สายพันธุ์โอมิครอนมีความรุนแรงน้อย แต่กลุ่มเสี่ยงยังมีโอกาสเสียชีวิตได้ จึงต้องขอให้ผู้ที่ยังไม่รับวัคซีนหรือถึงกําหนดรับวัคซีนมารับวัคซีนเพื่อเสริมภูมิคุ้มกัน ส่วนการติดเชื้อที่เพิ่มขึ้นส่วนใหญ่เป็นจังหวัดท่องเที่ยว มีการเดินทาง หรือเกิดคลัสเตอร์ เช่น ร้านอาหารกึ่งผับบาร์ที่ทําผิดมาตรการ การมีกิจกรรมฉลองช่วงปีใหม่ งานเลี้ยงงานบุญ ดังนั้น หลังกลับจากปีใหม่ขอให้เน้นทํางานที่บ้านในช่วงสัปดาห์แรก หากจําเป็นต้องกลับเข้าไปทํางานให้ตรวจATK อย่างน้อย 2 ครั้งห่างกัน 3 วัน กรณีผลบวกให้ติดต่อสายด่วน 1330 เพื่อลงทะเบียนรับยา อุปกรณ์ และติดตามการรักษา
นพ.โอภาสกล่าวว่า สําหรับการประกาศแจ้งเตือนภัยโควิดระดับ 4 เพื่อขอความร่วมมือ คือ 1.งดไปสถานที่เสี่ยงที่ระบบระบายอากาศไม่ดี แออัด ไม่ใส่หน้ากาก งดรับประทานอาหารและดื่มสุราในร้าน 2.หลีกเลี่ยงกิจกรรมรวมตัวจํานวนมาก3.เดินทางข้ามจังหวัดเท่าที่จําเป็น ขอให้งดโดยสารขนส่งสาธารณะทุกประเภท แต่หากมีความจําเป็นขอให้ระมัดระวัง ซึ่งขนส่งสาธารณะมีมาตรการเข้มงวด ทั้งใส่หน้ากาก ตรวจATK กรณีใช้เวลาโดยสารนาน และ 4.งดเดินทางไปต่างประเทศ เนื่องจากต่างประเทศมีการระบาดสูง และผู้เดินทางกลับมาติดเชื้อจํานวนมากและช่วงนี้ขอให้ป้องกันตนเองด้วยVUCA ส่วนมาตรการทางกฎหมาย เช่น การปรับพื้นที่สี หรือการปิดสถานที่ต่างๆศบค.จะมีการประชุมเพื่อปรับมาตรการวันที่ 7 มกราคม 2565 ต่อไป
“สถานที่เสี่ยงมี 3 ปัจจัย คือ ระบบระบายอากาศไม่ดี คนรวมตัวจํานวนมาก และไม่ใส่หน้ากากอนามัย ดังนั้น โรงงานที่มีระบบระบายอากาศดี เว้นระยะห่าง ใส่หน้ากากอนามัย ไม่จับกลุ่มรับประทานอาหารหรือสูบบุหรี่ร่วมกัน ไม่ถือเป็นสถานที่เสี่ยง หากพบผู้ติดเชื้อไม่แนะนําให้ปิดโรงงาน เพราะเสี่ยงคนงานกระจายตัวกลับบ้านไปแพร่เชื้อ แต่ให้ใช้มาตรการBubble & Seal เช่นเดียวกับโรงเรียนก็ไม่ใช่สถานที่เสี่ยง เพราะมีมาตรการดูแลอย่างดี คัดกรองบุคลากรทางการศึกษาเป็นระยะ แต่ต้องลดความเสี่ยงจุดรับประทานอาหารและการรวมตัวทํากิจกรรม”นพ.โอภาสกล่าว
************************************** 6 มกราคม 2565
รัฐบาลไทย-ข่าวทำเนียบรัฐบาล-“สมาคมธนาคารไทย” แนะ “10 แนวทาง” ทำธุรกรรมออนไลน์อย่างปลอดภัย
วันจันทร์ที่ 1 พฤศจิกายน 2564
“สมาคมธนาคารไทย” แนะ “10 แนวทาง” ทําธุรกรรมออนไลน์อย่างปลอดภัย
จากกรณีการตัดเงินที่ผิดปกติผ่านบัตรเดบิต บัตรเครดิตของลูกค้า โดยเกิดจากกลุ่มมิจฉาชีพสุ่มข้อมูลบัตรและนําไปสวมรอยทําธุรกรรมผ่านร้านค้าออนไลน์ต่างประเทศที่ไม่มีระบบยืนยันตัวตนก่อนทํารายการนั้น
นายผยง ศรีวณิช ประธานสมาคมธนาคารไทย เปิดเผยว่า จากกรณีการตัดเงินที่ผิดปกติผ่านบัตรเดบิต บัตรเครดิตของลูกค้า โดยเกิดจากกลุ่มมิจฉาชีพสุ่มข้อมูลบัตรและนําไปสวมรอยทําธุรกรรมผ่านร้านค้าออนไลน์ต่างประเทศที่ไม่มีระบบยืนยันตัวตนก่อนทํารายการนั้น สมาคมธนาคารไทย ร่วมกับสํานักงานระบบการชําระเงิน ศูนย์ประสานงานความมั่นคงปลอดภัยเทคโนโลยีสารสนเทศภาคการธนาคาร (TB-CERT) ชมรมธุรกิจบัตรเครดิตและชมรมตรวจสอบและป้องกันการทุจริตภายใต้สมาคมธนาคารไทย ได้ร่วมกันแก้ไขปัญหาและวางมาตรการป้องกันปัญหาเชิงรุก พร้อมให้ความรู้ความเข้าใจกับประชาชนถึงภัยทางไซเบอร์อย่างต่อเนื่อง
อย่างไรก็ตาม ยังมีกลุ่มมิจฉาชีพพยายามแสวงหาวิธีการต่าง ๆ มาหลอกลวงประชาชน ผ่านช่องทางออนไลน์ ทั้ง SMS Email Facebook Line และเว็บไซต์ปลอม สมาคมฯ จึงได้รวบรวมแนวทางการทําธุรกรรมการเงินออนไลน์ที่จะช่วยให้ทําธุรกรรมอย่างปลอดภัย เพื่อให้ลูกค้าสามารถทําธุรกรรมการเงินได้อย่างมั่นใจ ดังนี้
1. ทําธุรกรรมการเงินออนไลน์กับร้านค้าออนไลน์ที่น่าเชื่อถือ
2. พยายามหลีกเลี่ยงการทําธุรกรรมการเงิน หรือไม่ผูกข้อมูลบัตรเครดิตกับร้านค้าออนไลน์ หรือ แพลตฟอร์มที่ไม่มีระบบการยืนยันตัวตนด้วย OTP หรือที่ไม่ใช้เทคโนโลยี 3D Secure
3. ไม่ส่งต่อ OTP ให้กับบุคคลอื่น ไม่ว่ากรณีใดๆ
4. ตั้งรหัสผ่านที่ยากต่อการคาดเดาในการทําธุรกรรมการเงินออนไลน์
5. ไม่ใช้รหัสผ่านร่วมกันในการทําธุรกรรมการเงินออนไลน์ และร้านค้าออนไลน์
6. ไม่เปิดเผยข้อมูลส่วนตัว รวมถึงข้อมูลทางการเงิน เช่น เลขบัญชี หมายเลขบัตรเดบิต บัตรเครดิต เลขท้ายหลังบัตรเครดิต (CVV) แก่บุคคลอื่น (ธนาคารไม่มีนโยบายสอบถามข้อมูลลูกค้าผ่านทางโทรศัพท์ SMS และโซเชียลมีเดีย)
7. ปรับวงเงินสําหรับการชําระสินค้าให้เหมาะสมกับการทําธุรกรรมการเงินในโลกออนไลน์ หรือปรับวงเงินชําระสินค้าเป็นศูนย์ชั่วคราว หากยังไม่มีความต้องการจะใช้ชําระค่าสินค้า
8. สังเกตุการแจ้งเตือนบัญชี เงินเข้า-เงินออก จากธนาคาร และหมั่นตรวจสอบยอดการใช้จ่ายผ่านบัตรเครดิตและบัตรเดบิตอย่างสม่ําเสมอ
9. หากพบรายการบัญชีผิดปกติ ควรติดต่อธนาคารเจ้าของบัตรโดยตรงทันที หากมีข้อสงสัย ติดต่อสอบถามผ่านช่องทางบริการต่าง ๆ ของธนาคาร หรือ ธปท.
10. ติดตามข่าวสารจาก TB-CERT และช่องทางที่เป็นทางการของทางธนาคาร
สมาคมธนาคารไทย ขอให้ความมั่นใจว่า การให้บริการแก่ลูกค้าธนาคารพาณิชย์ของไทย มีความมั่นคงปลอดภัย ในระดับมาตรฐานสากล โดยขอให้ลูกค้าดําเนินการตาม 10 ข้อแนะนําอย่างสม่ําเสมอ หากพบรายการผิดปกติให้ติดต่อธนาคารทันที โดยธนาคารพร้อมให้บริการที่ดีและมีความรับผิดชอบ อย่างไรก็ตาม จากการตวจสอบที่ผ่านมาพบว่า มีบางรายโพสต์ข้อความ “ที่เป็นเท็จ” ในสื่อโซเชียล ขอให้หยุดการกระทํานั้น เพราะไม่เป็นผลดีกับการดูแลความเสียหายให้กับลูกค้าที่ได้รับผลกระทบ และสร้างความตื่นตระหนกให้กับประชาชน
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สงขลา และ พัทลุง
วันจันทร์ที่ 25 เมษายน 2565
นายกรัฐมนตรี ตรวจราชการ จ.สงขลา และ พัทลุง
วันจันทร์ที่ 25 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เดินทางไปตรวจราชการที่ จ.สงขลา และจ.พัทลุง ในวันนี้(25เม.ย.65) เพื่อติดตามความคืบหน้าของโครงการในพระราชดําริในหลวง ร.9 ในการปรับปรุงคลองภูมินาถดําริให้มีศักยภาพเพียงพอที่จะป้องกันน้ําท่วมเมืองหาดใหญ่ และกักเก็บน้ําไว้ใช้ช่วงหน้าแล้ง ที่ อ.หาดใหญ่ จ.สงขลา จากนั้นเดินทางไปมอบนโยบายแก่ส่วนราชการและผู้บริหารท้องถิ่น รวมถึงเป็นประธานในพิธีเปิดงานโครงการส่งเสริมศิลปวัฒนธรรมพื้นบ้าน การแสดงมโนราห์ สืบสานแผ่นดินโนรา มรดกโลกภูมิปัญญาทางวัฒนธรรม เนื่องในโอกาสมหามงคลเฉลิมพระชนมพรรษา 90 พรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ อ.เมืองพัทลุง จ.พัทลุง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บริหาร ก.อุตฯ เยี่ยมชมการดำเนินงานศูนย์วิจัยและพัฒนาเทคโนโลยีรีไซเคิลต้นแบบ และถ่ายทอดองค์ความรู้ กระบวนการรีไซเคิล
วันศุกร์ที่ 10 มิถุนายน 2565
ผู้บริหาร ก.อุตฯ เยี่ยมชมการดําเนินงานศูนย์วิจัยและพัฒนาเทคโนโลยีรีไซเคิลต้นแบบ และถ่ายทอดองค์ความรู้ กระบวนการรีไซเคิล
ผู้บริหาร ก.อุตฯ เยี่ยมชมการดําเนินงานศูนย์วิจัย และพัฒนาเทคโนโลยีรีไซเคิลต้นแบบและถ่ายทอดองค์ความรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม
ผู้บริหาร ก.อุตฯ เยี่ยมชมการดําเนินงานศูนย์วิจัยและพัฒนาเทคโนโลยีรีไซเคิลต้นแบบและถ่ายทอดองค์ความรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม
วันที่ 9 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม และคณะทํางานฯ เข้าเยี่ยมชมการดําเนินงานศูนย์วิจัยและพัฒนาเทคโนโลยีรีไซเคิล ณ กรมอุตสาหกรรมพื้นฐานและเหมืองแร่ (พระประแดง) จังหวัดสมุทรปราการ โดยมีนายธีรวุธ ตันนุกิจ ผู้อํานวยการกองนวัตกรรมวัตถุดิบและอุตสาหกรรมต่อเนื่อง กรมอุตสาหกรรมพื้นฐานและเหมืองแร่ พร้อมทีมงาน ให้การต้อนรับและนําเสนอวัตถุประสงค์และการดําเนินงานของศูนย์ฯ ที่มุ่งเน้นการวิจัยและพัฒนาเทคโนโลยีรีไซเคิลในระดับห้องปฏิบัติการและขยายผลไปสู่โรงงานต้นแบบ รวมทั้งเป็นศูนย์เรียนรู้กระบวนการรีไซเคิลและการจัดการมลพิษให้ผู้ประกอบการรีไซเคิลสามารถประกอบการอย่างถูกต้องตามหลักวิชาการและเป็นมิตรต่อสิ่งแวดล้อม โดยให้บริการความรู้ การฝึกอบรมเชิงปฏิบัติการและให้บริการเครื่องมือสําหรับการทดลองกับผู้ประกอบการที่สนใจ เพื่อช่วยผลักดันนวัตกรรมและเทคโนโลยีรีไซเคิลสู่การผลิตเชิงพาณิชย์
ด้วยปัจจุบันปัญหาขยะภายในประเทศที่มีปริมาณเฉลี่ย 45 ล้านตันต่อปี  โดยเป็นขยะอิเล็กทรอนิกส์ที่มีปริมาณถึง 450,000 ตันต่อปี คิดเป็นร้อยละ 65 ของขยะอันตรายที่เกิดขึ้นในชุมชน ซึ่งหากขยะดังกล่าวมีระบบการบริหารจัดการที่ดีและครบวงจร ขยะเหล่านี้จะสามารถเป็นแหล่งทรัพยากรทดแทนให้แก่ภาคอุตสาหกรรม ลดการใช้ทรัพยากรธรรมชาติ และสามารถสร้างมูลค่าเพิ่มได้ถึงประมาณ 3 หมื่นล้านบาทต่อปี ดังนั้นกองนวัตกรรมวัตถุดิบและอุตสาหกรรมต่อเนื่อง กรมอุตสาหกรรมพื้นฐานและเหมืองแร่ มองเห็นถึงโอกาสการนําขยะหรือของเสียจากครัวเรือนและอุตสาหกรรม อาทิ เครื่องใช้ไฟฟ้าอิเล็กทรอนิกส์ แผงโซลาร์เซลล์ เป็นต้น นํามาทําการวิจัยและพัฒนาเทคโนโลยีต้นแบบสําหรับการรีไซเคิลที่เป็นมิตรกับสิ่งแวดล้อม และตอบโจทย์นโยบายรัฐบาลที่มุ่งขับเคลื่อนเศรษฐกิจของประเทศไปสู่เศรษฐกิจใหม่ (BCG Economy)
รัฐบาลไทย-ข่าวทำเนียบรัฐบาล-“จุรินทร์” สั่งกรมการค้าภายใน พิจารณาการขอขึ้นราคาบะหมี่กึ่งสำเร็จรูปตามต้นทุนจริง ให้กระทบผู้บริโภคน้อยที่สุด! เผยพาณิชย์ตรึงราคาเกือบ 2 ปีแล้ว
วันอังคารที่ 16 สิงหาคม 2565
“จุรินทร์” สั่งกรมการค้าภายใน พิจารณาการขอขึ้นราคาบะหมี่กึ่งสําเร็จรูปตามต้นทุนจริง ให้กระทบผู้บริโภคน้อยที่สุด! เผยพาณิชย์ตรึงราคาเกือบ 2 ปีแล้ว
วันที่ 16 สิงหาคม 2565 เวลา 9.00 น. ที่ทําเนียบรัฐบาล  นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ผู้สื่อข่าวก่อนการประชุมคณะรัฐมนตรี
ประเด็นที่ผู้ผลิตบะหมี่กึ่งสําเร็จรูปของขึ้นราคา จากซองละ 6 บาทเป็น 8 บาท
นายจุรินทร์ กล่าวว่า เป็นเรื่องจริงที่มาม่าได้เคยปรับราคาเมื่อ 10 กว่าปีที่แล้วครั้งหนึ่งจากซองละ 5 บาทเป็นซองละ 6 บาท เมื่อปี 51 ซึ่งล่วงเลยมา 14 ปีแล้ว และได้ขอปรับราคามาตั้งแต่ปีที่แล้วเกือบสองปี แต่กรมการค้าภายในยังไม่อนุญาตเพราะต้องดูผลกระทบกับภาระของผู้บริโภคด้วย แต่ตอนนี้ขอปรับจากซองละ 6 บาทขึ้นเป็นซองละ 8 บาทส่วนตัวของตนคิดว่าอาจจะมากเกินไป ถ้าสูงขนาดนี้จะกระทบผู้บริโภคผู้มีรายได้น้อยมากเกินสมควร แต่ทั้งหมดนี้ขึ้นอยู่กับกรมการค้าภายในที่จะต้องไปดูต้นทุน เข้าใจว่าวิเคราะห์ต้นทุนทั้งหมดเสร็จแล้ว ซึ่งให้นโยบายไปว่าถ้าจะต้องปรับราคาขึ้นต้องเป็นตามต้นทุนที่สูงขึ้นจริงและให้เดือดร้อนกับผู้บริโภคให้น้อยที่สุด ขณะเดียวกันให้ผู้ประกอบการสามารถอยู่ได้ไม่ต้องถึงภาวะขาดทุนและหยุดการผลิตหรือส่งออกอย่างเดียวเพราะตลาดต่างประเทศราคาดีกว่า
“เพื่อให้ผู้บริโภคมีบะหมี่กึ่งสําเร็จรูปบริโภคต่อไป โดยอธิบดีกรมการค้าภายในจะเป็นผู้พิจารณาและถ้าต้องขึ้นตามต้นทุนที่เพิ่มขึ้นจริง ถ้าต้นทุนปรับลดลงมา จะต้องมีการปรับราคาลงมาด้วย ให้กรมการค้าภายในติดตามสถานการณ์ต้นทุนโดยใกล้ชิด ขณะนี้ต้องยอมรับความจริงว่าต้นทุนเพิ่มขึ้นทั้งค่าพลังงาน ค่าไฟฟ้า ค่าแก๊ส ค่าขนส่งและต้นทุนการผลิตที่เป็นวัตถุดิบไม่ว่าจะเป็นข้าวสาลีและน้ํามันพืช เป็นต้น” รองนายกรัฐมนตรีและรัฐมนตรีว่าการกระทรวงพาณิชย์ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งการ ป.ป.ส. เชิญหน่วยงานที่เกี่ยวข้องประชุมเตรียมการปล่อยตัวผู้ต้องขังคดีกระท่อม
วันพฤหัสบดีที่ 12 สิงหาคม 2564
รัฐมนตรีว่าการกระทรวงยุติธรรม สั่งการ ป.ป.ส. เชิญหน่วยงานที่เกี่ยวข้องประชุมเตรียมการปล่อยตัวผู้ต้องขังคดีกระท่อม
รัฐมนตรีว่าการกระทรวงยุติธรรม สั่งการ ป.ป.ส. เชิญหน่วยงานที่เกี่ยวข้องประชุมเตรียมการปล่อยตัวผู้ต้องขังคดีกระท่อม
ตามที่มีการประกาศใช้พระราชบัญญัติยาเสพติดให้โทษ (ฉบับ 8)พ.ศ. 2564 ในประกาศราชกิจจานุเบกษา ปลดล็อคพืชกระท่อมออกจากยาเสพติดประเภท 5 ทําให้พืชกระท่อมไม่เป็นยาเสพติดและไม่ผิดกฎหมายอีกต่อไปและยังมีผลทําให้ผู้กระทําความผิดเกี่ยวกับพืชกระท่อม ไม่ว่าจะอยู่ในชั้นพนักงานสอบสวนชั้นอัยการหรืออยู่ระหว่างการพิจารณาคดีในชั้นศาลได้รับผลประโยชน์และถือว่าไม่เป็นผู้กระทําความผิดและที่สําคัญ คือผู้ต้องขังที่ถูกควบคุมตัวอยู่จะได้รับการปล่อยไปด้วยซึ่งจะมีผลใช้บังคับในวันที่ 24 สิงหาคม 2564 นี้
นาย สมศักดิ์ เทพสุทิน รัฐมนตรีว่าการกระทรวงยุติธรรมและผู้อํานวยการศูนย์ป้องกันและปราบปรามยาเสพติดแห่งชาติ ได้สั่งการให้สํานักงานคณะกรรมการป้องกันและปราบปรามยาเสพติด(ป.ป.ส.) เชิญหน่วยงานที่เกี่ยวข้องประกอบด้วย ศาล อัยการตํารวจ ราชทัณฑ์และ ป.ป.ส.จัดประชุมโดย รมต. ยธ. จะเป็นประธานการประชุม ผ่านทาง Webex Meeting จากกระทรวงยุติธรรม ไปยังผู้เข้าร่วมประชุมที่เกี่ยวข้อง ในวันจันทร์ที่ 16 สิงหาคม 2564 เวลา 09.00 น.เพื่อทราบถึงความคืบหน้าในการเตรียมการในส่วนที่หน่วยงานแต่ละหน่วยจะต้องดําเนินการในเรื่องดังกล่าว และเพื่อให้การประสานงานกันเกิดความรวดเร็วและเป็นประโยชน์กับผู้ที่จะได้รับการปล่อยตัวหรือผู้ที่กําลังถูกดําเนินคดีเกี่ยวกับพืชกระท่อม หลังจากประชุมเสร็จจะทราบถึงความคืบหน้าที่แต่ละหน่วยงานได้เตรียมการ และทราบจํานวนผู้ที่จะพ้นผิดจากการถูกดําเนินคดี และจํานวนผู้ต้องขังที่จะได้รับการปล่อยตัว ซึ่งนายสมศักดิ์ เทพสุทิน รัฐมนตรีว่าการกระทรวงยุติธรรม จะแถลงแจ้งให้พี่น้องประชาชนได้รับทราบรายละเอียดอีกครั้ง
รัฐบาลไทย-ข่าวทำเนียบรัฐบาล-‘สุชาติ’ คว้ารางวัล ‘รัฐมนตรีดีเด่น’จากผลงานแก้ปัญหาแรงงานผ่านวิกฤตอย่างมีประสิทธิภาพ
วันศุกร์ที่ 6 พฤษภาคม 2565
‘สุชาติ’ คว้ารางวัล ‘รัฐมนตรีดีเด่น’จากผลงานแก้ปัญหาแรงงานผ่านวิกฤตอย่างมีประสิทธิภาพ
รัฐมนตรีว่าการกระทรวงแรงงาน คว้ารางวัล ‘รัฐมนตรีดีเด่น’ เวที SIAMRATH ONLINE AWARD 2022 จากผลงานด้านการแก้ไขปัญหาแรงงานอย่างมีประสิทธิภาพในสถานการณ์การแพร่ระบาดของโควิด-19 พร้อมมอบรางวัล “การสร้างสรรค์สื่อเพื่อประชาชนยอดเยี่ยม”ให้กระทรวงแรงงาน
เมื่อวันที่ 6 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน รับรางวัล “รัฐมนตรีดีเด่น” งาน SIAMRATH ONLINE AWARD 2022 จากผลงานเป็นที่ประจักษ์ด้านการดําเนินงานแก้ไขปัญหาแรงงาน พร้อมมีนโยบายดูแลสวัสดิภาพและสวัสดิการของแรงงานไทยและแรงงานต่างด้าวอย่างมีประสิทธิภาพในสถานการณ์การแพร่ระบาดของโควิด-19 และยังสามารถดําเนินนโยบายนําแรงงานกลับสู่ตลาดแรงงานในประเทศซาอุดีอาระเบียได้เป็นผลสําเร็จ
บริษัท สยามรัฐ จํากัด ยังมอบรางวัล “การสร้างสรรค์สื่อเพื่อประชาชนยอดเยี่ยม” ให้ นายบุญชอบ สุทธมนัสวงษ์ ปลัดกระทรวงแรงงาน เป็นผู้รับมอบ สําหรับกระทรวงแรงงาน ซึ่งเป็นองค์กรที่มีการเผยแพร่ข่าวสารที่เป็นประโยชน์ต่อประชาชนอย่างต่อเนื่องและครอบคลุม ทั้งด้านการพัฒนาฝีมือแรงงาน สวัสดิการและคุ้มครองแรงงาน การจัดหางาน และการดูแลประชาชนในระบบประกันสังคม ทําให้ประชาชนได้รับข่าวสารที่ถูกต้องและสามารถนําไปใช้ได้จริง นอกจากนี้ ยังมอบรางวัล “หน่วยงานส่งเสริมและสร้างสรรค์สังคมแรงงานดีเด่น” แก่สํานักงานประกันสังคมอีกด้วย
ทั้งนี้ สยามรัฐ ได้จัดงาน SIAMRATH ONLINE AWARD 2022 ในวันที่ 6 พฤษภาคม 2565 ด้วยการไลฟ์ผ่าน 3 ช่องทาง คือ เฟสบุ๊ค Siamrathonline, Line@Siamrath และ Tiktok : Siamrathonline เพื่อมอบรางวัล และเพื่อประกาศเกียรติคุณให้กับหน่วยงานภาครัฐ ภาคเอกชน บุคคล ผู้บริหารระดับสูงฝ่ายการเมือง ฝ่ายข้าราชการประจํา และนักการเมือง รวมถึงบุคคลในวงการบันเทิง ซึ่งเป็นผู้ที่ได้รับความนิยม ชื่นชอบ เชี่ยวชาญ หรือทําคุณประโยชน์ให้กับสังคม โดยคณะกรรมการจากบริษัท สยามรัฐ จํากัด พร้อมด้วยประชาชนในสื่อสังคมออนไลน์เป็นผู้คัดสรรรางวัลดังกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ชื่นชมพัฒนาการวัคซีนผลิตในไทย หลังวัคซีนโควิดฝีมือคนไทย “ChulaCov-19 mRNA” กับ “ใบยา” ใกล้สำเร็จ
วันศุกร์ที่ 5 พฤศจิกายน 2564
โฆษกรัฐบาลเผย “นายกฯ”ชื่นชมพัฒนาการวัคซีนผลิตในไทย หลังวัคซีนโควิดฝีมือคนไทย “ChulaCov-19 mRNA” กับ “ใบยา” ใกล้สําเร็จ
โฆษกรัฐบาลเผย “นายกฯ”ชื่นชมพัฒนาการวัคซีนผลิตในไทย หลังวัคซีนโควิดฝีมือคนไทย “ChulaCov-19 mRNA” กับ “ใบยา” ใกล้สําเร็จ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่วัคซีนโควิดฝีมือคนไทย “ChulaCov-19 mRNA” กับ “ใบยา” ซึ่งผลิตโดยจุฬาลงกรณ์มหาวิทยาลัยใกล้ประสบความสําเร็จโดยในการประชุมคณะรัฐมนตรีเมื่อวันที่ 4 พ.ย. 2564 ได้มีมติอนุมัติงบประมาณในส่วนโครงการของกระทรวงการอุดมศึกษา วิทยาศาสตร์ วิจัยและนวัตกรรม(อว.) จํานวน 2 โครงการที่เกี่ยวกับการผลิตวัคซีนป้องกันโควิด -19 ที่พัฒนาโดยนักวิจัยไทย ได้แก่
1)โครงการวิจัยและพัฒนาวัคซีน ChulaCov- 19 mRNA ของคณะแพทยศาสตร์ จุฬาลงกรณ์มหาวิทยาลัยเพื่อทําการทดสอบทางคลินิกระยะที่ 3 และการผลิตเพื่อขึ้นทะเบียนวัคซีน ซึ่งคณะกรรมการกลั่นกรองการใช้จ่ายเงินกู้ให้ความเห็นชอบ วงเงิน 2,316.8 ล้านบาท และ
2)โครงการวิจัยและพัฒนาวัคซีนป้องกันวัคซีนจากใบยา (Baiya SARS-CoV-2 VAX1) ที่ถูกพัฒนาขึ้นโดยนักวิจัยไทย จากบริษัท ใบยาไฟโตฟาร์ม จํากัด และคณะเภสัชศาสตร์ จุฬาลงกรณ์มหาวิทยาลัย เพื่อดําเนินการผลิตและทดสอบวัคซีนทางคลินิกในมนุษย์ระยะที่ 3 วงเงิน 1,309 ล้านบาท ทั้งนี้ รวมสองโครงการเป็นเงิน 3,625.8 ล้านบาท ด้าน ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม(อว.) ได้ออกมาเปิดเผยว่า วัคซีนทั้งสองชนิดนี้จะช่วยเสริมความมั่นคงทางวัคซีนของประเทศ มีเป้าจะขึ้นทะเบียนได้ประมาณกลางปี 2565 ซึ่งคาดว่าจะผลิตได้ไม่น้อยกว่า 60 ล้านโดส และเมื่อไทยสามารถพัฒนาวัคซีนและผลิตด้วยตัวเองในทุกระยะ รวมทั้งสามารถดัดแปลงและปรับวัคซีนให้ครอบคลุมเชื้อซึ่งจะกลายพันธุ์ต่อไปเรื่อยๆ ประเทศไทยก็จะสามารถรับมือกับสถานการณ์โรคระบาดของเชื้อไวรัสโควิด-19 หรือเชื้ออื่นๆ ได้ในอนาคต
โฆษกประจําสํานักนายกฯ กล่าวว่า ความก้าวหน้านี้ เป็นผลจากการทํางานที่มุ่งมั่นตั้งใจ ของคนไทย เพื่อสร้างผลประโยชน์ให้พี่น้องชาวไทย รวมทั้งยังสามารถต่อยอดเทคโนโลยีการผลิตวัคซีนดังกล่าวไปสู่การผลิตวัคซีนป้องกันโรคระบาดที่จะเกิดขึ้นใหม่ในไทยได้อีกในอนาคต รวมทั้งทําให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล ทั้งนี้ นายกรัฐมนตรียังได้กล่าวว่า รัฐบาลขอชื่นชมและสนับสนุนการผลิตวัคซีนทั้งสองโครงการอย่างเต็มที่ หวังว่าจุฬาลงกรณ์มหาวิทยาลัยจะดําเนินการตามขั้นตอนให้ประสบความสําเร็จในระยะต่างๆ ตามเกณฑ์มาตรฐานสากล
รัฐบาลไทย-ข่าวทำเนียบรัฐบาล-“ดีอีเอส” รับนโยบายจ้างงานเพิ่มฝ่าพิษโควิด เสริมแรงสถิติฯ ขับเคลื่อนดิจิทัลระดับพื้นที่
วันพุธที่ 25 สิงหาคม 2564
“ดีอีเอส” รับนโยบายจ้างงานเพิ่มฝ่าพิษโควิด เสริมแรงสถิติฯ ขับเคลื่อนดิจิทัลระดับพื้นที่
“ดีอีเอส” รับนโยบายจ้างงานเพิ่มฝ่าพิษโควิด เสริมแรงสถิติฯ ขับเคลื่อนดิจิทัลระดับพื้นที่
“ชัยวุฒิ” รมว.ดิจิทัลฯ เป็นประธานปฐมนิเทศพนักงานราชการเฉพาะกิจ 406 อัตรา ตามนโยบายรัฐบาล เพื่อช่วยเหลือผู้ได้รับผลกระทบจากโควิด-19 หนุนภารกิจกระทรวงฯ และสํานักงานสถิติแห่งชาติ ขับเคลื่อนแผนงานด้านดิจิทัลเพื่อเศรษฐกิจและสังคม ลงสู่ระดับพื้นที่ทุกจังหวัดทั่วไทย
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า จากมติที่ประชุม ครม. ที่เห็นชอบให้มีการจ้างพนักงานราชการเฉพาะกิจ 10,000 อัตรา เพื่อช่วยเหลือผู้ที่ได้รับผลกระทบจากสถานการณ์โควิด-19 โดยจัดสรรอัตราเข้าสู่หน่วยงานราชการที่มีภารกิจสําคัญและเร่งด่วนทั่วประเทศ โดยเฉพาะในส่วนภูมิภาค สําหรับกระทรวงดิจิทัลฯ มีความต้องการจ้าง 406 อัตรา ระยะเวลาปฏิบัติงาน ไม่เกิน 1 ปี ซึ่งจะปฏิบัติงาน ณ สํานักงานสถิติจังหวัดทั่วประเทศ 76 จังหวัด
โดยวันนี้ (25 ส.ค. 64) ได้เป็นประธาน “การปฐมนิเทศพนักงานราชการเฉพาะกิจ 406 อัตรา สํานักงานสถิติจังหวัด 76 จังหวัด” ผ่านระบบการประชุม Zoom Meeting ซึ่งการจ้างพนักงานราชการเฉพาะกิจในครั้งนี้ นอกเหนือจากการขานรับนโยบายรัฐบาล เพื่อช่วยเหลือประชาชนผู้ได้รับผลกระทบจากโควิด-19 แล้ว ยังมีความสําคัญต่อการขับเคลื่อนภารกิจของหน่วยงานในสังกัดกระทรวงดิจิทัลฯ ในระดับพื้นที่ ไม่ว่าจะเป็นโครงการขับเคลื่อนเมืองอัจฉริยะ (Smart City) เพื่อยกระดับคุณภาพชีวิตของประชาชนในภูมิภาค การส่งเสริมการเข้าถึงเทคโนโลยีดิจิทัล เพื่อลดความเลื่อมล้ําสร้างโอกาสและรายได้ของประชาชน ด้วยการจัดตั้งอาสาสมัครดิจิทัล ศูนย์ดิจิทัลชุมชน เป็นต้น
เนื่องจากสํานักงานสถิติจังหวัด เป็นหน่วยราชการบริหารส่วนภูมิภาค เพียงหน่วยงานเดียวของกระทรวงดิจิทัลฯ จึงต้องมีบทบาทหลักในการขับเคลื่อนแผนงานด้านดิจิทัลเพื่อเศรษฐกิจและสังคมในระดับพื้นที่ รวมถึงการรวบรวมข้อมูล และถ่ายทอดองค์ความรู้ด้านดิจิทัล การให้คําปรึกษาแนะนํา ตลอดจนการประสานงาน และสนับสนุนส่งเสริมภารกิจของหน่วยงานที่เกี่ยวข้อง
“เราคาดหวังให้ข้าราชการเฉพาะกิจทุกคนภายใต้โครงการนี้ เป็นกําลังสําคัญในการขับเคลื่อนภารกิจของกระทรวงฯ ไปสู่ภูมิภาคและประชาชนในพื้นที่ได้โดยตรง เพื่อพัฒนาศักยภาพด้านเทคโนโลยีดิจิทัล นําไปสู่การยกระดับคุณภาพชีวิตประชาชนได้ต่อไป” นายชัยวุฒิกล่าว
ด้านนางสาววันเพ็ญ พูลวงษ์ ผู้อํานวยการสํานักงานสถิติแห่งชาติ กล่าวว่า พนักงานราชการทั้ง 406 อัตรา จะปฏิบัติงานเพื่อขับเคลื่อนภารกิจของกระทรวงดิจิทัลฯ ในระดับพื้นที่ และสํานักงานสถิติจังหวัดจะทําหน้าที่ประสานความร่วมมือ ในการขับเคลื่อนภารกิจของหน่วยงานในสังกัดกระทรวงฯ ได้แก่ สํานักงานปลัดกระทรวงดิจิทัลฯ สํานักงานคณะกรรมการดิจิทัลเพื่อเศรษฐกิจและสังคม (สดช.) สํานักงานส่งเสริมเศรษฐกิจดิจิทัล (Depa) และสํานักงานพัฒนาธุรกรรมทางอิเล็กทรอนิกส์ (ETDA) เป็นต้น
***************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นั่งหัวโต๊ะถกคณะทำงานร่างกฎหมายนิรโทษกรรมให้ชาวบ้านคดีความเสียหายจากนโยบายรัฐ
วันอังคารที่ 15 กุมภาพันธ์ 2565
รัฐมนตรีว่าการกระทรวงยุติธรรม นั่งหัวโต๊ะถกคณะทํางานร่างกฎหมายนิรโทษกรรมให้ชาวบ้านคดีความเสียหายจากนโยบายรัฐ
รัฐมนตรีว่าการกระทรวงยุติธรรม นั่งหัวโต๊ะถกคณะทํางานร่างกฎหมายนิรโทษกรรมให้ชาวบ้านคดีความเสียหายจากนโยบายรัฐ เร่งเขียนให้เร็วรายงานความคืบหน้าทุก 2 สัปดาห์ ทําแบบกว้างหวังช่วยประชาชนกว่า 80,000 ราย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้เป็นประธานการประชุมคณะทํางานร่างกฎหมายว่าด้วยการนิรโทษกรรมแก่ราษฎรซึ่งได้รับความเสียหายจากนโยบายของรัฐ โดยมีนายประสาน หวังรัตนปราณี ผู้ช่วยรมต.ประจําสํานักนายกรัฐมนตรี นายวัลลภ นาคบัว รองปลัดกระทรวงยุติธรรม ผู้แทนขบวนการประชาชนเพื่อสังคมที่เป็นธรรม และคณะทํางานส่วนต่างๆ ร่วมประชุม ซึ่งการประชุมครั้งนี้ถือเป็นครั้งแรก อาจจะช้าไป แต่เราจะเร่งทําให้ทันเวลาช่วยเหลือผู้คนที่ลําบาก เพื่อประโยชน์ของส่วนรวม โดยที่ประชุมได้นําคดีที่เกี่ยวกับทรัพยากรธรรมชาติและสิ่งแวดล้อมเข้าสู่การพิจารณา 28 กรณี ส่วนใหญ่จะเป็นเรื่องของการบุกรุกป่า โดยมีเรื่องที่อยู่ในชั้นพนักงานสอบสวน 3 เรื่อง ชั้นอัยการ 4 เรื่อง อยู่ระหว่างการพิจารณาของศาล 7 เรื่อง ศาลพิจารณาสิ้นสุดแล้ว 10 เรื่อง อยู่ระหว่างบังคับคดี 3 เรื่อง และงดบังคับคดี 1 เรื่อง
นายสมศักดิ์ กล่าวว่า ที่ประชุมได้มีมติให้ร่างกฎหมายนิรโทษกรรมให้กับคดีเหล่านี้ในแบบกว้าง เพราะจะสามารถช่วยคนได้มากถึง 80,000 ราย เพราะไหนๆเราจะทํากฎหมายแล้วต้องเปิดกว้างเพื่อช่วยเหลือประชาชนทั้งประเทศ ซึ่งที่ผ่านมาเคยมีการทํา พ.ร.บ.นิรโทษกรรมมาแล้ว 19 ฉบับ โดยจะนําข้อเสนอของภาคประชาชนมาพิจารณาประกอบไปด้วย เพื่อให้เกิดความครอบคลุมและรอบคอบมากที่สุดเพราะเป็นเรื่องที่เกี่ยวโยงกับกฎหมายหลายฉบับ โดยในระหว่างร่างกฎหมายนั้นเราต้องหาวิธีการช่วยเหลือประชาชนและชะลอการดําเนินคดีด้วย และตนได้ขอให้ที่ประชุมเร่งเขียนกฎหมายให้เร็วที่สุด และให้รายงานความคืบหน้าทุก 2 สัปดาห์ หากมีปัญหาตรงจุดใดจะได้หาทางแก้ไข
รัฐบาลไทย-ข่าวทำเนียบรัฐบาล-เปิดตัว “โครงการ Sports Hero” พัฒนานักกีฬาดาวรุ่งที่มีศักยภาพสูง มุ่งสู่โอลิมปิกเกมส์ 2024 (ปารีส)
วันจันทร์ที่ 13 มิถุนายน 2565
เปิดตัว “โครงการ Sports Hero” พัฒนานักกีฬาดาวรุ่งที่มีศักยภาพสูง มุ่งสู่โอลิมปิกเกมส์ 2024 (ปารีส)
.....
กระทรวงการท่องเที่ยวและกีฬา เปิดตัว “โครงการ Sports Hero” พัฒนานักกีฬาดาวรุ่งที่มีศักยภาพสูง มุ่งสู่โอลิมปิกเกมส์ 2024 (ปารีส) เพื่อวางรากฐานการสร้างนักกีฬา ต่อยอดสู่การคัดตัวเป็นนักกีฬาทีมชาติในอนาคต จากการค้นหานักกีฬาดาวรุ่งที่มีพรสวรรค์ รวมถึงผู้ฝึกสอนกีฬาชนิดต่าง ๆ เข้ามาฝึกอบรมและพัฒนา โดยนําวิทยาศาสตร์การกีฬาเข้ามาใช้พัฒนาสู่การแข่งขันระดับชาติและนานาชาติ และสร้างชื่อเสียงให้กับประเทศไทยต่อไป
.
โดยเน้นการดูแลและสนับสนุนนักกีฬาอย่างครบวงจร ทั้งด้านวิทยาศาสตร์การกีฬา ขวัญกําลังใจ โอกาสในการเข้าร่วมเก็บตัวฝึกซ้อมและแข่งขัน/ประลอง เพื่อเพิ่มพูนประสบการณ์ทั้งภายในและต่างประเทศ โดยเฉพาะชนิดกีฬาความหวังหรือชนิดกีฬาเป้าหมายตามที่การกีฬาแห่งประเทศไทยกําหนด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกกระทรวงยุติธรรม รับหนังสือแม่เพนกวิน ร้องขอย้ายตัวลูกไปรักษาที่ รพ.ธรรมศาสตร์แทน ชี้การส่งตัวไปที่อื่นขึ้นอยู่ดุลยพินิจแพทย์
วันจันทร์ที่ 23 สิงหาคม 2564
โฆษกกระทรวงยุติธรรม รับหนังสือแม่เพนกวิน ร้องขอย้ายตัวลูกไปรักษาที่ รพ.ธรรมศาสตร์แทน ชี้การส่งตัวไปที่อื่นขึ้นอยู่ดุลยพินิจแพทย์
โฆษกกระทรวงยุติธรรม รับหนังสือแม่เพนกวิน ร้องขอย้ายตัวลูกไปรักษาที่ รพ.ธรรมศาสตร์แทน ชี้การส่งตัวไปที่อื่นขึ้นอยู่ดุลยพินิจแพทย์ ยืนยันผู้ต้องขังทั้งหมดได้รับความเท่าเทียมในการดูแลไม่มีเลือกปฎิบัติ
เวลา 9.00 น. วันที่ 23 สิงหาคม 2564 ที่กระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม รับหนังสือทวงถามความคืบหน้าจาก นางสุรีย์รัตน์ ชีวารักษ์ แม่ของนายพริษฐ์ ชิวารักษ์ (เพนกวิน) และกลุ่มแนวร่วมธรรมศาสตร์และการชุมนุม โดยนางสุรีย์รัตน์ ต้องการให้ลูกชาย และ นายสิริชัย นาถึง ที่ถูกคุมขังและรักษาอาการติดเชื้อโควิด-19 อยู่ในเรือนจําอําเภอธัญบุรี ได้รับการย้ายตัวไปรักษาที่โรงพยาบาลธรรมศาสตร์เฉลิมพระเกียรติ เพราะทางโรงพยาบาลได้ตอบรับและยินดีรับช่วงไปรักษาต่อแล้ว เนื่องจากเกรงว่าหากทั้งสองคนยังไม่ได้รับการย้ายตัวไปรักษาอาจถึงขั้นเสียชีวิตได้ แต่ปรากฏว่าจนบัดนี้ยังไม่ได้รับการอนุมัติในเรื่องดังกล่าวแต่อย่างใด
นายวัลลภ เปิดเผยว่า ตามที่นายพริษฐ์ และนายสิริชัย ติดโควิด-19 และขณะนี้อยู่ระหว่างการรักษาตัวที่ทัณฑสถานโรงพยาบาลราชทัณฑ์นั้น เราเชื่อมั่นในกระบวนการรักษาและมาตรฐานของแพทย์จากทัณฑสถานโรงพยาบาลราชทัณฑ์ โดยกระทรวงยุติธรรมไม่เคยนิ่งนอนใจส่งทีมแพทย์ติดตามอาการป่วยอย่างใกล้ชิด และให้การรักษาตามแนวทางของกรมควบคุมโรค นอกจากนี้แพทย์ยังส่งรายงานการรักษาทั้งข้อมูลและภาพถ่ายให้ผู้บังคับบัญชาทราบ และกรมราชทัณฑ์ได้ออกข่าวรายงานอาการให้สื่อมวลชนและสาธารณชนทราบทุกวันอย่างต่อเนื่อง ซึ่งปัจจุบันยังพบว่าอาการโดยทั่วไปอยู่ในเกณฑ์ปกติ ส่วนประเด็นการส่งตัวไปรักษานอกเรือนจําอยู่ระหว่างการประเมินและพิจารณาอาการของแพทย์ ซึ่งทัณฑสถานโรงพยาบาลราชทัณฑ์จะให้การรักษาที่เกิดผลดี และเป็นประโยชน์ต่อผู้ต้องขังทุกคนอย่างเต็มที่เท่าเทียม ตามหลักสากล และไม่เลือกปฎิบัติแต่อย่างใด ทั้งนี้ จะได้ส่งหนังสือดังกล่าวให้กรมราชทัณฑ์พิจารณาตามอํานาจหน้าที่ต่อไป